

**Πανεπιστημιούπολη Σερρών**

**ΣΧΟΛΗ ΟΙΚΟΝΟΜΙΑΣ ΚΑΙ ΔΙΟΙΚΗΣΗΣ**

**ΤΜΗΜΑ ΟΙΚΟΝΟΜΙΚΩΝ ΕΠΙΣΤΗΜΩΝ**

**«Καθορισμός μαθημάτων και εξεταστέας ύλης για τις Κατατακτήριες Εξετάσεις ακ. έτους 2019-2020».**

Η Συνέλευση του Τμήματος Οικονομικών Επιστημών (αρ. απόφασης 4/27-08-2019) έχοντας υπόψη το ΦΕΚ 3185/Β/16-12-2013, «Διαδικασία κατάταξης πτυχιούχων Τριτοβάθμιας Εκπαίδευσης» και την υπ’ αριθ. Φ.1/192329/Β3/16.12.13 (Β’ 3185) Υπουργική Απόφαση, αποφάσισε σχετικά με τη διαδικασία κατάταξης στο Τμήμα πτυχιούχων Τριτοβάθμιας Εκπαίδευσης τα εξής:

Για το ακαδημαϊκό έτος 2019-2020 τα **εξεταζόμενα μαθήματα είναι:**

**1. Μακροοικονομική Ι**

**2. Οργάνωση και Διοίκηση Επιχειρήσεων**

**3. Μαθηματικά για Οικονομολόγους.**

**Α. Μακροοικονομική Ι**

***Η εξεταζόμενη ύλη είναι:***

1. Αντικείμενο Μακροοικονομικής και μεθοδολογική προσέγγιση αυτής
2. Βασικά μακροοικονομικά μεγέθη: ΑΕΠ, Εθνικό Εισόδημα κ.λπ.
3. Κατανάλωση, Αποταμίευση και Επένδυση
4. Επίπεδο ισορροπίας του εισοδήματος
5. Μοντέλο κλειστής οικονομίας
6. Μοντέλο κλειστής οικονομίας με ύπαρξη δημόσιου τομέα
7. Μοντέλο ανοιχτής οικονομίας
8. Οικονομική πολιτική
9. Δημοσιονομική πολιτική
10. Νομισματική πολιτική
11. Πληθωρισμός και Ανεργία
12. Νόμος του SAY, συναρτήσεις IS και LM

***Προτεινόμενη Βιβλιογραφία :***

1. Μαγούλιος Γ., Αλεξανδράκης Α., Μακροοικονομική θεωρία και ασκήσεις, Εκδόσεις Κ. Σφακιανάκη, Θεσσαλονίκη, 2008.

2. Απέργης Ν., Σύγχρονη Μακροοικονομική, Εκδόσεις Rosili, Αθήνα, 2005.

3. Βασιλειάδης Σ., Αρχές οικονομικής επιστήμη, Εκδόσεις University Studio Press, Θεσσαλονίκη.

**Β. Οργάνωση και Διοίκηση Επιχειρήσεων**

***Η εξεταζόμενη ύλη είναι:***

1. Επιχειρήσεις – Οργανισμοί και Οικονομικό περιβάλλον. Οργάνωση Επιχείρησης.
2. Νομικές μορφές επιχειρηματικών δραστηριοτήτων στην Ελλάδα.
3. Επιχειρήσεις και ανταγωνιστικότητα, η συμβολή των συντελεστών παραγωγής στην επιχειρηματική δραστηριότητα, ΜΜΕπιχειρήσεις και επιχειρησιακό περιβάλλον.
4. Μεγάλες επιχειρήσεις και διεθνής δράση των επιχειρήσεων.
5. Επιχειρησιακός σχεδιασμός και στρατηγική των επιχειρήσεων, μοντέλα ανταγωνιστικότητας και εξωστρέφεια των επιχειρήσεων.
6. Το Management και οι λειτουργίες του, Συστήματα υποστήριξης του Management, Χαρακτηριστικά του Manager, τύποι Managers.
7. Παραγωγικότητα, Αποτελεσματικότητα, Οικονομικότητα, Συστήματα διοίκησης και η ελληνική πραγματικότητα.
8. Παραγωγικότητα και Οργάνωση, Οργανωσιακές θεωρίες, δομές και έλεγχος.
9. Εξέλιξη των επιστημονικών θεωριών του Management. Η κλασική πρόταση.
10. Η διοικητική πρόταση στο Management, η γραφειοκρατική πρόταση, ψυχοτεχνικές προτάσεις.
11. Νεοκλασικές προτάσεις στο Management.
12. Λήψη αποφάσεων, οργάνωση παραγωγικών διαδικασιών, Οργανωσιακή συμπεριφορά, μορφές επιχειρησιακής εξουσίας.
13. Ηγεσία, κίνητρα και υποκίνηση ανθρώπινου δυναμικού. Θεωρίες υποκίνησης και οργανωσιακής ηγεσίας.

***Προτεινόμενη Βιβλιογραφία :***

1. Μαντζάρης Γ.: «Σύγχρονο Management Επιχειρήσεων και Οργανισμών, Τόμος Α, Εκδόσεις Λογισμός, 2017.
2. Montana P., Charnov B.: Μanagement, Κλειδάριθμος, Αθήνα.
3. Robbins Stephen P., Decenzo David A., Coulter Mary, Διοίκηση επιχειρήσεων, Έκδοση: 2η/2017, ΕΚΔΟΣΕΙΣ ΚΡΙΤΙΚΗ ΑΕ.

**Γ. Μαθηματικά για Οικονομολόγους.**

***Η εξεταζόμενη ύλη είναι:***

* + - 1. Εισαγωγικές έννοιες-ορισμοί-θεωρήματα-ιδιότητες συναρτήσεων μίας πραγματικής μεταβλητής.
      2. Παράγωγος συνάρτησης μίας μεταβλητής.
      3. Εφαρμογές παραγώγου: Μονοτονία – Ακρότατα, κυρτότητα - σημεία καμπής, ασύμπτωτες, μελέτη συναρτήσεως. Οικονομικές εφαρμογές.
      4. Ολοκλήρωμα συνάρτησης. Τεχνικές ολοκλήρωσης και οικονομικές εφαρμογές των ολοκληρωμάτων.
      5. Θεωρία πινάκων: Ορισμοί, είδη και πράξεις. Ορίζουσες: ορισμός και ιδιότητες. Αντίστροφος πίνακας.
      6. Μέθοδοι επίλυσης τετραγωνικών γραμμικών συστημάτων.
      7. Σύνθετες μέθοδοι επίλυσης γραμμικών συστημάτων.
      8. Εφαρμογές επίλυσης γραμμικών συστημάτων.
      9. Συναρτήσεις πολλών μεταβλητών. Μερική παράγωγος.
      10. Μερική παράγωγος πολλών μεταβλητών. Μερικές παράγωγοι πεπλεγμένων συναρτήσεων.
      11. Ολικό διαφορικό. Εφαρμογές στα οικονομικά.
      12. Ολοκληρώματα συναρτήσεων πολλών μεταβλητών.

***Προτεινόμενη Βιβλιογραφία :***

*1. Μαρία Μαύρη, Οικονομικά Μαθηματικά, εκδ. Προπομπός, 2013.*

*2. Λουκάκης Μ., Πρόσκληση στα Μαθηματικά Οικονομικών και Διοικητικών Επιστημών, τόμος Α' εκδ. Σοφία, Θεσσαλονίκη, 2012.*

*3. Ταμπάκης Νικόλαος, Εφαρμοσμένα Μαθηματικά, Εκδ. Ζυγός, Μάρκου Ι. Γ. και ΣΙΑ ΕΕ, 2014.*

*4. Σαραφόπουλος Γεώργιος, Μυλωνάς Νίκος, Μαθηματικά Οικονομικών Επιστημών, εκδ. Α. Τζιόλα*

*& Υιοί Α.Ε., 2016.*

*5. Λουκάκης Μ., Πρόσκληση στα Μαθηματικά Οικονομικών και Διοικητικών Επιστημών, τόμος Β' εκδ. Σοφία, Θεσσαλονίκη, 2014.*

***Όσον αφορά στη διαδικασία:***

* Η προθεσμία υποβολής της ***αίτησης και των δικαιολογητικών ορίζεται από 1 έως 15 Νοεμβρίου 2019.***
* Τα δικαιολογητικά είναι τα εξής:

α) Αίτηση του ενδιαφερόμενου. (Η αίτηση είναι αναρτημένη στην ιστοσελίδα του Τμήματος, Αίτηση Κατάταξης στο Τμήμα ).

β) Αντίγραφο πτυχίου ή πιστοποιητικό περάτωσης σπουδών. Προκειμένου για πτυχιούχους εξωτερικού συνυποβάλλεται και βεβαίωση ισοτιμίας του τίτλου σπουδών τους από τον Διεπιστημονικό Οργανισμό Αναγνώρισης Τίτλων Ακαδημαϊκών και Πληροφόρησης (Δ.Ο.Α.Τ.Α.Π.) ή από το όργανο που έχει την αρμοδιότητα αναγνώρισης του τίτλου σπουδών.

* Οι κατατακτήριες εξετάσεις θα ***διενεργηθούν κατά το χρονικό διάστημα από 1-12-2019 έως 20-12-2019.***
* Το πρόγραμμα θα γνωστοποιηθεί με σχετική ανακοίνωση της Γραμματείας του Τμήματος.

Ο Πρόεδρος

Γιώργος Ν. Μαγούλιος

Καθηγητής